Թեոդորո Գոնսալես դե Լեոն

Թեոդորո Գոնսալես դե Լեոն (, ), մեքսիկացի ճարտարապետ։

Կենսագրություն 

Թեոդորո Գոնսալես դե Լեոնն 1942-1947 թվականներին սովորել է Մեքսիկայի ազգային ինքնավար համալսարանի Ազգային ճարտարապետության դպրոցում։ Ֆրանսիական կառավարության կողմից ստանալով դրամաշնորհ՝ 1948-1949 թվականներին 18 ամիս Շառլ Էդուար լը Կորբյուզիեի հետ աշխատել է Ֆրանսիայում։ Այս ժամանակահատվածում նա ներգրավվել է Մարսելում Շառլ Էդուար լը Կորբյուզիեի Մարսելի «Բնակելի թաղամաս» և St Dié գործարանի նախագծերում։ Դեռևս ուսանող տարիներից գիտակցել է ՄԱԻՀ-ի համալսարանական կամպուսի ստեղծման անհրաժեշտությունը, որը մշակվել է նրա ուսուցիչների և ժամանակի առաջատար ճարտարապետների կողմից։ Շինությունն ընդգրկված է ՅՈՒՆԵՍԿՕ-ի համաշխարհային ժառանգության ցանկում։ 1955-1965 թվականներին նախագծել է քաղաքային պլանավորման շարքեր։ 1969 թվականից հետո նրա ստեղծագործությունների վրա իր ազդեցությունն է ունեցել ճարտարապետ Աբրահամ Զաբլուդովսկին։ 1974-1982 թվականներին նրանք միասին նախագծել են բազմաթիվ հանրային կառույցներ, այդ թվում Կուաուտեմոկ թաղամասը, Մեխիկոյի քոլեջը, Աշխատավորների ազգային բնակարանային հիմնադրամի ինստիտուտի շենքը, Մեխիկոյի Ազգային մանկավարժական համալսարանը, Ռուֆինո Տամայոյի թանգարանները Մեխիկոյում և Օախակայում։ 1984-1987 թվականներին մի շարք շենքեր է նախագծել Տաբասկոյի Վիլյաէրմոսա քաղաքում՝ համագործակցելով Ֆրանցիսկո Սեռանո Կարոյի հետ։ Միասին 2000-2001 թվականներին նախագծել են նաև Բեռլինում Մեքսիկայի դեսպանատան շենքը։ Նախագծել է նաև Մեխիկոյի Արդարադատության պալատի շենքը, Reforma 222-ը։

Թեոդորո Գոնսալես դե Լեոնը 1984 թվականից Գեղարվեստի ակադեմիայի անդամ է, 1988 թվականից՝ Մեխիկոյի քոլեջի անդամ, Ճարտարապետության միջազգային ակադեմիայի (IAA) պատվավոր անդամ, Ճարտարապետության ազգային ակադեմիայի պատվավոր ակադեմիկոս, Մեքսիկայի ազգային ինքնավար համալսարանի պատվավոր դոկտոր։

Մրցանակներ 
 Արվեստի և գիտության ազգային մրցանակ, 1982 
 Բուենոս Այրեսի ճարտարապետության բիենալեյի մեծ լատինաամերիկյան մրցանակ, 1989 թվական, Արգենտինա 
 Սոֆիայի բիենալեի մրցանակ, 1989 և 1994 թվականներ, Բուլղարիա
 Կիտոյի 9-րդ պանամերիկյան ճարտարապետության բիենալեի պատվավոր հիշատակում, Էկվադոր
 Ճարտարապետության բիենալեի 2-րդ միջազգային մեծ մրցանակ, Բրազիլիա,1994 
 Մեքսիակական 5-րդ ճարտարապետության բիենալեի ոսկե մեդալ, 1998 
 Ճարտարապետների միջազգային միության ոսկե մեդալ, 2008

Ծանոթագրություններ

Արտաքին հղումներ 

 Teodoro González de León at archiweb.cz

Մեքսիկացի ճարտարապետներ
Մեքսիկայի ազգային ինքնավար համալսարանի շրջանավարտներ